text: Flere og flere syd- og sønderjyder får lavet tænder i udlandet
  05 februar 2018 kl. 12.39
  Besparelser på 20 til 40 procent på tandlægeregningen får danskere til at gå til tandlæge i udlandet. Især Tyskland er populær. Alene i Flensborg-området går 17.000 danskere til tandlæge.
  Flere og flere syd- og sønderjyder får lavet tænder i Tyskland. Med besparelser på 20 til 40 procent lokker det tusindvis af danskere syd for grænsen.
  Mia Amalie Holstein, velfærdspolitisk chef, CEPOS: "Når 94 procent af den sundhedsturisme, der foregår fra Danmark, handler om tænder, så siger det ret klart, at det er voldsomt dyrt at få ordnet tænder i Danmark. Men vi slås med tandlægeforeningen, der modarbejder mere priskonkurrence."
  Grænseguiden skønner, at 17.000 danskere går til tandlæge i Flensborg-området, skriver Flenborg Avis mandag.
  Region Syddanmark giver tilskud til tandbehandling - og udgiften til behandling i udlandet er steget fra 2,9 millioner kroner i 2014 til knapt 4,5 millioner kroner i 2017. Og tallet er højst sandsynligt højere, da en del danskere tager til udlandet og får lavet tænder uden at søge regionerne om tilskud til behandlingerne.
  Hvis man er medlem af sygeforsikringen Danmark, kan man også få de samme tilskud som i Danmark.
  Tænketank opfordrer til tandlægebehandlinger i udlandet
  En udvikling som den borgerlige liberale tænketank CEPOS - Center for politiske studier kun støtter. 
  - Mange ved ikke, at det er muligt at tage de danske tilskud til tandbehandling med til andre EU-lande. Og man kan oftest kan få samme kvalitet billigere i udlandet, end den vi får i Danmark, siger Mia Amalie Holstein, velfærdspolitisk chef i CEPOS til TV SYD, og fortsætter:
  - Når 94 procent af den sundhedsturisme, der foregår fra Danmark, handler om tænder, så siger det ret klart, at det er voldsomt dyrt at få ordnet tænder i Danmark. Men vi slås med tandlægeforeningen, der modarbejder mere priskonkurrence.
  
  Region Syddanmarks tilskud til tandlægebehandling i udlandet:
      
      
            20102.817.859 kr.
            20112.929.122 kr.
            20122.820.024 kr.
            20133.853.177 kr.
            20142.819.690 kr.
            20154.220.951 kr.
            20164.165.731 kr.
            20174.450.183 kr.
  
  